NARIADENIE KOMISIE (ES) č. 2102/2004
z 9. decembra 2004
o určitých mimoriadnych opatreniach na podporu trhu v sektore vajec v Taliansku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami (1), najmä na jeho článok 14,
keďže:
(1)
Z dôvodu výskytu moru hydiny v niektorých produkčných oblastiach v Taliansku v období medzi decembrom 1999 a aprílom 2000, medzi augustom a októbrom 2000 a medzi októbrom 2002 a septembrom 2003, prijali talianske orgány na základe smernice Rady 92/40/EHS z 19. mája 1992, ktorou sa zavádzajú opatrenia Spoločenstva pre tlmenie klasického moru hydiny (2), veterinárne a obchodné obmedzenia. V dôsledku toho bola v rámci Talianska alebo v rámci oblastí priamo postihnutých epidémiou dočasne zakázaná preprava a obchodovanie s násadovými vajcami.
(2)
Obmedzenia voľného obehu násadových vajec, ktoré vyplynuli z uplatnenia veterinárnych opatrení, mohli v Taliansku vážne narušiť trh s násadovými vajcami. Talianske úrady prijali na nevyhnutné časové obdobie opatrenia na podporu trhu. Tieto opatrenia umožňovali buď spracovať násadové vajcia, ktoré spadajú pod kód KN 0407 00 19 a ktorých inkubácia už nebola možná na vaječné výrobky alebo zničenie násadových vajec, ktoré spadajú pod kód KN 0407 00 19 a 0407 00 11.
(3)
Tieto opatrenia mali pozitívny účinok na trh s násadovými vajcami. Ich zaradenie medzi mimoriadne opatrenia na podporu trhu v zmysle článku 14 nariadenia (EHS) č. 2771/75, ako aj poskytnutie pomoci umožňujúcej kompenzáciu časti hospodárskych strát, ktoré boli spôsobené spracovaním násadových vajec na vaječné výrobky alebo ich zničením, je teda opodstatnené.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia.
PRIJALA TOTO NARIADENIE
Článok 1
1. Spracúvania násadových vajec, ktoré spadajú pod kód KN 0407 00 19, a ničenie násadových vajec, ktoré spadajú pod kód KN 0407 00 19 a 0407 00 11, v období medzi 17. decembrom 1999 a 14. aprílom 2000, medzi 14. augustom a 16. októbrom 2000 a medzi 11. októbrom 2002 a 30. septembrom 2003, o ktorých rozhodli talianske orgány v súlade s vnútroštátnymi veterinárnymi opatreniami prijatými najmä v súvislosti s uplatňovaním smernice 92/40/EHS, sa považujú za mimoriadne opatrenia na podporu trhu podľa článku 14 nariadenia (EHS) č. 2771/75.
2. Na základe opatrenia uvedeného v odseku 1 sa poskytuje náhrada:
-
0,0942 EUR za spracované násadové vajce, ktoré spadá pod kód KN 0407 00 19, pre maximálny počet 770 751 kusov,
-
0,1642 EUR za zničené násadové vajce, ktoré spadá pod kód 0407 00 19 pre maximálny počet 165 040 kusov, a
-
0,5992 EUR za násadové vajce, ktoré spadá pod kód KN 0407 00 11 pre maximálny počet 264 930 kusov.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 9. decembra 2004